Anna Elísabet Ólafsdóttir , doktor í lýðheilsufræðum , hefur verið ráðin sérfræðingur í lýðheilsumálum hjá Kópavogsbæ . Anna Elísabet hefur undanfarin fjögur ár starfað sem aðstoðarrektor og sviðsstjóri þróunar - og alþjóðasviðs Háskólans á Bifröst . Hún var fyrsti forstjóri Lýðheilsustöðvar og starfaði þar á árunum 2003 - 2008 . Anna Elísabet er með doktorspróf í lýðheilsufræðum frá Brunel háskóla í London . Hún hefur jafnframt MBA gráðu frá Háskóla Íslands , meistaragráðu í næringarfræði frá Háskólanum í Osló og er með BS gráðu í matvælafræði frá Háskóla Íslands . Anna Elísabet hefur mikla reynslu af lýðheilsutengdum verkefnum , forvörnum og heilsueflingu . Hún hefur tekið virkan þátt í rannsóknarstarfi og skrifað greinar í vísindatímarit um lýðheilsumál . Þá hefur Anna mikla reynslu af verkefnastjórnun . Staða sérfræðings í lýðheilsumálum er ný hjá Kópavogsbæ . Kópavogsbær býður Önnu Elísabetu velkomna til starfa en hún mun hefja störf hjá bænum innan skamms .